12/11/2015 | Administración LocalMunicipal
Ferrol
Concellería de Benestar Social
Aprobación definitiva das bases reguladoras das axudas económicas de emerxencia social municipal

ANUNCIO Aprobación definitiva das bases reguladoras das axudas económicas de emerxencia social municipal Aprobado inicialmente as bases reguladoras das axudas económicas de emerxencia social municial por Acordo do Concello Pleno, en sesión celebrada o día 27 de agosto de 2015 e sometidas a información pública durante un prazo de trinta días hábiles a partir do día seguinte ao da publicación do anuncio no BOP, sen que se tivera presentada ningunha reclamación ou suxerencia, segundo o artigo 49 da Lei 7/1985, do 2 de abril, Reguladora das bases de réxime local enténdese definitivamente adoptado o acordo até entón provisional. Publícase a continuación o texto íntegro de ditas bases. Ferrol, BASES REGULADORAS DAS AXUDAS ECONÓMICAS DE EMERXENCIA SOCIAL MUNICIPAL 1.–OBXECTO. De conformidade co disposto na Ley 38/2003 xeral de subvencións, é obxecto destas bases o regulamento das axudas municipais para paliar situacións de emerxencia social de persoas ou familias residentes no Concello de Ferrol. Entendendo por axudas de emerxencia social ao conxunto de axudas e prestacións económicas destinadas a paliar ou resolver, por se mesmas ou complementariamente con outros recursos e prestacións, situacións de emerxencia social e previr situacións de exclusión social. A finalidade destas axudas é apoiar a aquelas persoas, familias ou colectivos que carecen de recursos económicos para satisfacer as súas necesidades básicas en relación coa alimentación, ou aloxamento ou calquera outra situación que poda supoñer un factor de marxinalidade ou risco de exclusión social 2.–REQUISITOS. Ademais das condicións específicas, segundo o tipo de prestación económica de que se trate, as persoas que soliciten para sí ou a súa unidade familiar as axudas económicas munipais, deberán cumprir os seguintes requisitos xerais: 1. Estar empadroado/a e residir no Concello de Ferrol tres meses con anterioridade á solicitude da axuda.2. Ser maior de idade ou menor emancipado/a.3. Acreditar a situación de necesidade.4. Achegar a documentación esixida en cada caso.5. Non superar o límite de ingresos establecido no baremo de aplicación.6. Non ter acceso a outras axudas de administracións públicas ou recursos propios que cubran a totalidade da necesidade para a que se solicita a prestación.7. Aceptar, cando así sexa valorado polo equipo técnico, as condicións da intervención social e colaborar na mesma.8. Cando haxa menores na unidade familiar, a escolarización e asistencia regular ao centro educativo dos menores en idade de escolarización obrigatoria.9. O demais requisitos que dicta o art.13 da Lei 38/2003, xeral de subvencións, agás que por a natureza da subvención se exceptúe o seu cumprimento previo estudo da comisión de valoración.3.–BENEFICIARIOS/AS. Poderán solicitar axudas económicas as persoas físicas, para sí ou para a súa unidade familiar, en situacións acreditadas de grave necesidade e que reúnan os requisitos que se establecen na presente norma. A estos efectos enténdese por unidade familiar todas aquelas persoas que convivan no enderezo no que están empadroadas. O acollemento legal ou de feito dun menor ou de unha persoa maior por parte da unidade familiar, dará lugar ao seu cómputo como un membro máis da mesma.4.–SOLICITUDES, PRAZOS E DOCUMENTACIÓN.4.1. O procedimento iniciarase por solicitude do interesado/a, que deberá presentarse coa documentación requirida nos Servizos Sociais Municipais, sen prexuízo do establecido no artigo 38 da Lei 30/1992, de 29 de novembro, que regula o réxime xurídico das administracións públicas e do procedimiento administrativo común.4.2. Poderase incoar de oficio polos Servizos Socaiis Municipais o expediente cando concorran circunstancias graves, extraordinarias ou urxentes que asi o aconsellen e previa valoración técnica.4.3. As solicitudes poderanse presentar ao longo de todo ano, sendo requisito para a súa presentación a asistencia á cita previa cos técnicos do Departamento de Servizos Sociais.4.4. A solicitude (Anexo I) deberá acompañarse da seguinte documentación: 4.4.1. Datos persoais e familiares:  Fotocopia do documento nacional de identidade do solicitante ou tarxeta de residencia (NIE), no caso de ser estranxeiros.  Fotocopia do libro de familia ou fotocopia de certificados ou partidas de nacemento dos menores. Certificado da Consellería competente por razón da materia, no caso de menores tutelados.  Copia da sentenza e/ou convenio regulador da separación e/ou divorcio ou documento no que conste a atribución de garda e custodia de menores. Documento acreditativo do inicio do procedimiento de separación xudicial ou divorcio ou do procedimiento para a atribución da garda e custodia dos menores. Fotocopia da demanda ou sentenza por impago da pensión alimenticia e/ou pensión compensatoria.  Fotocopia da orde de protección, senteza condenatoria, media cautelar ou outra, no caso de ser vítima de violencia doméstica ou maltrato  Certificado de empadroamento (solicitarase de oficio dende o Departamento de Servizos Sociais) 4.4.2. Datos relativos á situación económica:  Fotocopia da última declaración do IRPF, correspondente a cada un dos membros computables da unidade familiar maiores de 18 anos.  No caso de non estar obrigado/a a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda ou autorizar a o Concello de Ferrol á consulta deses datos segundo modelo autorizado (anexo III) asinado por todos os integrantes da unidade familiar maiores de 18 anos.  Certificado de bens rústicos e urbanos ou autorizar ao Concello de Ferrol á consulta destes datos segundo o modelo autorizado (anexo III) asinado por todos os integrantes da unidade familiar maiores de 18 anos.  Informe de vida laboral.  Fotocopia das dúas últimas nóminas.  Certificados do INEM de inscrición como demandante de emprego e no caso de ser perceptor de prestación ou subsidio o certificado corresponde con indicación da contía e período.  Certificado actualizado de pensións do INSS, no caso de ser beneficiario.4.4.3. Datos sobre a vivenda:  Fotocopia do contrato de arrendamento e dos dous últimos recibos do pago das rendas.  Fotocopia dos dous últimos recibos do pago do crédito hipotecario, se é propietario da vivenda.  Declaración xurada de non ter unha vivenda alugada a un terceiro.4.4.4. Outros. No seu caso:  Informes médicos.  Certificado do grao de minusvalía, no caso de ter recoñecido un grao igual ou superior ao 33% de discapacidade.  Para axudas de próteses que non estean incluídas na cobertura da rede pública sanitaria, dous presupostos de algún comercio local, con indicación da contía, finalidade ou outra circunstancia necesaria para o coñecemento adecuado da situación. Será necesario achegar a prescrición médica do Servizo Galego de Saúde.  A documentación que se solicite polo persoal técnico de Servizos Sociais co obxecto de facilitar a puntuación por factores económicos e por factores sociais ou calquera outro documento que estimen oportunos para acreditar o cumprimento dos requisitos para a percepción das axudas ou para complementar ou actualizar a información. Calquera variación na documentación requirida neste apartado 4.3, deberá ser comunicada inmediatamento aos Servizos Sociais, sen prexuízo de que dende dito Departamento se requira novamente a documentación mencionada para a súa comprobación. En todo caso, a petición dunha nova axuda, cando transcorresen tres meses dende a aprobación da anterior, estará suxeita á obrigatoria presentación da documentación relativa á situación laboral.4.5. O persoal de Servizos Sociais facilitará a documentación e a información necesaria para o cumprimento dos trámites necesarios por parte das persoas solicitantes.5.–TIPOS DE AXUDAS. Con carácter xeral, a concesión das axudas estará condicionada á existencia de dispoñibilidade presupostaria. Estableceranse as axudas de emerxencia social como prestacións económicas en función da necesidade presentada e a súa valoración polos Servizos Sociais Municipais Poderanse outorgar axudas para os conceptos e nas condicións que a continuación se relacionan: 1. Axudas para cubrir as necesidades básicas. Entenderase por tal concepto os gastos por compra de alimentos, vestiario, productos básicos de hixiene persoal e de limpeza da casa.2. Axudas para leite infantil. Esta axuda poderase solicitar como máximo até que o menor cumpra un ano de idade e en calquera caso, previo informe facultativo. A axuda darase a razón de un bote de leite quincenal. Para este concepto non será necesario contar co período de antigüedade no empadroamente establecida no punto 2.1 destas bases 3. Gastos de vivenda: 3.1. Alugamento. O solicitante da axuda debe ser o titular do contrato de arrendamento ou no seu defecto algún membro da unidade familiar. En ningún caso serán incluídos gastos de comunidade. No caso de que o importe sexa inferior á cantidade máxima indicada, concederase polo importe exacto. Así mesmo, se fose por un importe maior, a persoa beneficiaria deberá aboar o resto até cubrir a totalidade do gasto. Non se contemplarán os alugamentos de vivendas sociais.3.2. Gastos derivados da amortización e dos xuros de créditos contraídos para a adquisición da vivenda habitual.3.3. Luz e gas. No caso de que o importe sexa inferior á cantidade máxima indicada. Concederase polo importe exacto. Así mesmo, se fose por un importe maior, a persoa beneficiaria deberá aboar o resto até cubrir a totalidade do gasto.3.4. Situacións de desafiuzamento. Para atender ás familias cun expediente de desafiuzamento, concederáselles unha axuda para facer fronte aos gastos derivados do acceso ao alugamento de unha nova vivenda, sempre e cando non houbese resultados positivos outros recursos ou negociacións en prol á conservación da vivenda obxecto do desafiuzamento. Facilitarase a cantidade correspondente á fianza e a primeira mensualidade, coa posiblidade de ampliar en algunha mensualidade máis en situacións determinadas previa valoración da Comisión 3.54. Gastos de comunidade. Só poderá concederse cando se empregue como un instrumento de prevención a unha situación de desafiuzamento.3.6. Gastos de mudanza 4. Axudas para próteses auditivas, ortopédicas, visuais e arranxos bucais de urxencia. Ten como finalidade o pago de tratamentos especializados, sempre que non estean incluídos na cobertura da rede pública sanitaria e por prescrición facultativa. Non se atenderán peticións para este concepto cando xa foran adquiridas con data anterior á solicitude da axuda.4.1. Axudas para próteses auditivas. Requirirase prescrición facultativa do médico especialista indicando a necesidade. Estas axudas non poderán concederse para o mesmo usuario/a nun período mínimo de 4 anos, agás que un informe médico xustifique a súa necesidade.4.2. Axudas para lentes. Requirirase prescrición facultativa do médico especialista indicando a necesidade. Es axudas non poderán concederse para o memo usuario/a nun período de 1 anos Nos dous casos mencionados, o solicitante deberá presentar alomenos dous presupostos distintos de comercios da localidade.4.3. Ortopédicas.4.4. Arranxos bucais de urxencia.5. Axudas complementarias. Dentro das cales están incluídos os seguintes conceptos: 5.1. Axuda de transporte. Sempre que os desprazamentos estean motivados por: a) Enfermidade. b) Por actividades de tratamento terapéutico. c) Realización de cursos de tipo psicoterapéuticos e educativos impostos por un organismo público como un programa de tratamento e intervención. d) Visitas de proxenitores a centros de menores ou citas a organismos oficiais implicados.5.2. Axudas para gastos farmacéuticos. A entrega das menciñas ou produtos farmacéuticos faranse directamente dende a farmacia, presentando a receita médica xunto coa proposta de concesión por parte do técnico dos Servizos Sociais Municipais. Esta proposta pode ser substituída por un vale que lle proporcionará á persoa beneficiaria e que trocarará na farmacia por menciñas. A achega municipal para este gasto será para a cobertura da porcentaxe non cuberta polo sistema sanitario e aqueles produtos que, sin considerarse medicamentos como tales, sexan necesarios para a prevención e tratamento de afeccións que podan afectar á integración social, tales como locións antiparasitarias ou cremas dermatolóxicas prescritas polo sistema sanitario público.5.3. Aloxamento temporal en situacións de emerxencia social. Polo seu carácter temporal o aloxamento que se autorice non poderá exceder de 3 meses de duración, coa posibilidade de forma excepcional e irrepetible de prorrogarse nas mesmas condicións iniciais por unha soa vez. Esta axuda só será concedida cando non houbese a posibilidade de utilizar o albergue.5.4. Axudas para atender necesidades en centros especializados: se requirirá descrición do tratamento e presuposto do mesmo.5.5. Axuda económica en especie: son axudas en concepto de alimentos e transporte que recibe directamente o beneficiario/a. No caso de alimentos, a axuda é facilitada dende o establecemento; no caso de transporte, é a/o traballador/a social a que entrega ao beneficiario o billete de transporte (polos motivos sinaladados no punto 5.1 e sempre que no Departamento de Benestar Social se dispoñan de billetes para o destino que se solicita). 5.6. Excepcionalmete poderase otorgar axudas de emerxencia para outros gastos debidamente acreditados, previa avaliación da Comisión de Valoración de axudas económicas de emerxencia social.6. CONTÍA DAS AXUDAS.1.–Axudas para cubrir necesidades básicas. O importe da axuda será até 40 € por persoa/mes integrante da unidade familiar. O total da axuda non excederá de 200 € ao mes por unidade familiar. O importe desta axuda será como máximo de 200 € por persoa dentro da unidade familiar e até 1200 € ao ano por unidade familiar. Estas axudas terán carácter compatible con outras axudas en especie que se concedan para a mesma finalidade polo propio Concello e outras entidades.2.–Axudas para leite infantil. Como máximo até que o menor cumpra un ano de idade, e cunha periodicidade de un bote de leite infantil cada 15 días. Este período pode variarse mediante prescrición médica que xustifique dita necesidade.3.–Gastos de vivenda.3.1 Gastos de alugamento: o importe desta axuda será como máximo de 1050 € ao ano por unidade familiar, cun máximo de 350 €/mes.3.2 Gastos de luz e gas: – Gastos de luz: o importe desta axuda será como máximo de 400 € anuais por unidade familiar. – Gastos de gas: o importe desta axuda será como máximo de 200 € anuais por unidade familiar.3.3. Gastos de acceso a unha vivenda derivados dunha situación de desafiuzamento: o importe desta axuda será como máximo de 1.000 € por unidade familiar para satisfacer gastos de alugamento e/ou fianza da nova vivenda a ocupar.3.4. Gastos de comunidade: o importe desta axuda será como máximo de 600 € ao ano por unidade familiar.4.–Axudas para próteses auditivas e visuais.4.1 Próteses auditivas: o importe desta axuda será como máximo de 250 € para unha soa próteses e 600 € para dúas próteses por usuario/a.4.2 Próteses visuais: o importe desta axuda será como máximo de 250 € por usuario/a.4.3. Próteses ortopédicas: o importe desta axuda será como máximo de 200 € por usuario/a.4.4. Arranxos bucais urxentes: o importe desta axuda será como máximo de de 250 € por usuario/a.5.–Axudas complementarias.5.1 Axuda de transporte: o importe desta axuda será como máximo de 300 € anuais por usuario/a.5.2 Axuda para gastos farmacéuticos: non ten límite, sempre e cando sexa por prescrición facultativa e pola parte que non ten cobertura o sistema sanitario.5.3 Aloxamento temporal en situacións de emerxencia social: o importe desta axuda será como máximo de 1.200 € anuais por unidade familiar.5.4. Axudas para atender necesidades en centros especializados: o importe de esta axuda será como máximo de 600 € por usuario/a 5.5. Gastos de mudanza: o importe desta axuda será como máximo de 300 € se é dentro do mesmo Concello e de 400 € se é para outro Concello.7. CRITERIOS DE VALORACIÓN. Para a concesión das axudas económicas municipais teranse en conta factores sociais, familiares e económicos do solicitante e da unidade familiar. Terán carácter prioritario as solicitudes de persoas ou familias que teñan informe preceptivo favorable do persoal técnico de Servizos Sociais e nas concorran as seguintes circunstancias: − Sociais. –Existencia de adicións, tales como alcoholismo, toxicomanías ou outras dependencias. Precariedade laboral. Marxinalidade: transeúntes. Outras situacións de risco social non incluídas nos enunciados anteiores, pero cuxa valoración técnica considera circunstancias de especial relevancia. − Familiares. –Familias en situación de acogimiento familiar. Familias con algunha persoa con discapaciade. Familias numerosas. Familias en situación alto risco social. Familias con carencia de habilidades sociais, cronicidade e dificultades para desenvolver con normalidade funcións da vida contiá e/ou a crianza dos seus fillos/as. Familias monoparentais − Económicos. –Os ingresos da unidade familiar a que pertence o/a solicitante non deberá superar a contía anual fixada nestas bases. Dos ingresos da unidade familiar deduciráse o coste do aluguer e/ou hipoteca da vivenda segundo corresponda. O importe das distintas axudas económicas estará suxeto á dispoñibilidade presupostaria municipal, así como aos seguintes factores económicos e sociais. A) FACTORES ECONÓMICOS. Computaranse os ingresos económicos de todos os membros da unidade familiar de convivencia de acordo cos baremos establecidos na Lei 10/2013 do 27 de novembro de inclusión social de Galicia. Para o cálculo das contías tense en conta o IPREM. A) INGRESOS MENSUAIS DA UNIDADE FAMILIAR: As cantidades da táboa anterior modificaranse segundo a evolución do indicador público de renda de efectos múltiples (IPREM). B) GASTOS DE VIVENDA: Computaranse os gastos de vivenda, alugamento ou hipoteca, de acordo aos ingresos económicos da unidade familiar de convivencia, valorando así o esforzo económico familiar segndo o total de ingresos: C) DISCAPACIDADE, DEPENDENCIA E ENFERMIDA TERMINAL: Valorarase a situación de discapacidade, dependencia ou enfermidade terminal da persoa solicitante, así como da súa unidade de convivencia. O máximo de puntuación neste apartado é de 30 puntos. D) FACTORES SOCIAIS Contémplanse os seguintes factores sociais: − Familia multiproblemática e/ou en dificultade social: familias desestructuradas, con carencia de habilidades sociais, certo grao de cronicidade, e con dificultades para desenvolver con normalidade as funcións e tarefas da vida contiá e/ou a crianza dos seus fillos ou que carezan de medios económicos para cubrir as necesidades básicas. − Familias monoparentais: Pai, nai ou titor con cargas familiares non compartidas. − Adicións: Alcoholismo, toxicomanía, ludopatías, e outras dependencias. − Precariedade laboral: Situación de desemprego de longa duración, sen subsidio. Baixa integración laboral e/ou emprego protexido. − Menor en acollemento: Familias que teñan ao seu cargo algún menor, pola incapacidade ou ausencia dos pais. Dito acollemento ten que estar legalizado. − Persoa dependente a cargo: Aquelas familias que teñan ao seu cargo a unha persoa dependente, entendendo como dependencia o estado de carácter permanente nas que se encontran as persoas que, por razóns derivadas da idade, a enfermidade ou a discapacidade, e ligadas á falta ou a perda de autonomía física, mental, intelectual ou sensorial, precisan da atención de outra ou outras persoas ou axudas importantes para realizar as activiades básicas da vida diaria. Nos casos de grandes dependentes (grao III) e sempre previa valoración técnica poderase aplicar directamente un total de 30 puntos. Nos dous casos deben ter tramitada ou recoñecida a situación de dependencia. − Marxinalidade: Persoas sen fogar, chabolismo. − Infravivenda: Chabolismo, habitación, pensión ou institución. − Violencia doméstica ou maltrato Aquelas persoas ou grupos familiares vítimas de violencia doméstica ou algún tipo de maltrato, que teñan denunciado os feitos e se encontren enunha situación de desprotección − Familia numerosa: Familias que teñan o título oficial de familia numerosa − Outras situacións de necesidade ou risco social: Aquelas situacións que aínda que non se encontren incluídas nos apartados anteriores, dende o criterio técnico se consideran situación a ter en conta. O máximo de puntuacion neste apartado é de 35 puntos. E) NECESIDADES DE ATENCIÓN E DEPENDENCIA PARA MAIORES Neste apartado valorarase a situación de dependencia do solicitante ou persoa beneficiaria, cando sexa maior de 65 anos, conforme aos seguintes cadros. O máximo de puntuación neste apartado serán 30 puntos.8.–PUNTUACIÓN MÍNIMA PARA TER ACCESO A AXUDA. As persoas que acaden unha puntuación inferior a 14 puntos, terán denegada a axuda.9.–XESTIÓN E TRAMITACIÓN.1. A instrucción do expediente corresponderá ao Departamento de Servizos Sociais.2. Unha vez recibida a solicitude polo Rexistro Xeral, pasarase á unidade correspondente, donde o profesional realizará un estudo da demanda e a situación socio-económica da persoa solicitante e dos demais membros da unidade familiar, a partir dos documentos presentados, entrevistas mantidas e cantos elementos servan para a consideración da situación de necesidade social. Dita unidade requerirá, no seu caso, ao/a interesado/a para que proceda á subsanación de erros ou para presentación da documentación necesaria no prazo de 10 días hábiles, de acordo co artigo 71 da Lei 30/1992 de réxime xurídico das administracións públicas e do procedemento administrativo común. Dita documentación preceptiva debe subsanarse no prazo sinalado, advertíndoo/a que de non facelo teráselle por desestimada a súa petición, agás por causa motivada debidamente acreditada por organismos públicos (Sergas, Xulgado, etc.), previa resolución que deberá ser ditada nos termos previstos no artigo 42 da mesma lei.3. Cos datos obtidos, o/a profesional ou profesionais que atenden a solicitude elaborarán un informe social no que quedará recollido a seguinte información: – Datos de identificación da persoa solicitante. – Composición familiar. – Problemática presentada. – Situación económico-laboral e social. – Datos de interese relevantes para a emisión do informe. – Diagnóstico social. – Plan de intervención, se é o caso. – Aplicación do baremo. – Proposta de concesión ou denegación da prestación segundo corresponda. No caso de proposta de concesión indicarase o obxecto da prestación e a contía económica. En calquera fase da tramitación do expediente, poderase recabar a documentación complementaria das persoas solicitantes, de entidades ou organismos competentes en outras materias, así como a comprobación de datos ou aclaración de dúbidas da documentación que obra no expediente, sempre que se considere oportuno para a correcta instrución do procedemento. Cando a persoa solicitante e/ou a unidade familiar estea sendo atendida por outro profesional ou profesionais do Departamento de Servizos Sociais e se valore a necesidade para a resolución do expediente, achegaranse informes técnicos e/ou socio-educativos nos que se recollan os plans de intervención nos que estean incluídos/as así como a valoración técnica dos resultados acadados.10.–RESOLUCIÓN. O órgano encargado de elaborar a proposta de resolución das axudas será a Comisión de Valoración de axudas económicas de emerxencia social, que se reunirá de forma quinquenal redactando un acta do tratado na mesma que estará integrado por: − A concelleira delegada da Área de Servizos Sociais. − Xefe/a de Servizo, Sección ou Negociado, ou persoa en quen deleguen. − O/A habilitado/a pagador/a das prestacións, que actuará como secretario/a. − 2 traballadores/as sociais. A súa asistencia será rotativa entre os/as traballadores/as sociais do Departamento de Servizos Sociais. A solicitude, xunto coa documentación orixinal e o informe social, será valorado pola Comisión de Valoración de axudas económicas, quen unha vez comprobada a documentación e analizado o expediente, proporá a oportuna resolución que deberá recoller os seguintes extremos: − Preceptor/a da axuda. − Concesión ou denegación da axuda. − Contía da mesma. − Compromisos que a persoa beneficiaria terá que cumprir. − Prazo de xustificación. A contía e a finalidade das axudas concedidas serán as que se determinen na Resolución. No caso de denegación da solicitude, deberase especificar o motivo polo cal se denega. A Resolución da axuda corresponderalle ao alcalde do Concello de Ferrol ou concelleiro/a en quen delegue e deberá producirse no prazo máximo de 3 meses dende a data de entrada da solicitude polo Rexistro Xeral Municipal. Transcorrido dito prazo sen que se produza a resolución expresa e notificado a mesma, a persoa solicitante poderá entender desestimada a súa petición por silencio administrativo, conforme ao dispón o artigo 43 da Lei de réxime xurídico das administracións públicas e do procedimento administrativo común. Contra a resolución ditada poderanse interpor os recursos pertinentes conforme á lei.11.–MOTIVOS DE DENEGACIÓN. Serán causas de denegación: 1. O disfrute gratuito de servizos que cubran as mesmas necesidades 2. Aquelas solicitudes que, aínda que cumpran o baremo establecido, a xuízo técnico non sexan susceptibles de concesión (informe preceptivo): 1. Por falta de colaboración coa intervención social.2. Porque non está xustificada a situación de necesidade.3. Porque a prestación económica resultante non resolve significativamente a necesidade presentada.4. Porque non se presentou a documentación requirida.4. Que o patrimonio da persoa beneficiaria ou persoas beneficiarias sexa suficientemente para sufragar a necesidade presentada. Considerarse significativo cando o valor patrimonial supere os 100.00 €, excluíndo a vivenda habitual.5. Non ter presentada a documentación requirida no prazo establecido.6. Cando se supere os ingresos mensuais da unidade familiar de acordo coa seguinte táboa: As cantidades da táboa anterior modificaranse segundo a evolución do indicador público de renda de efectos múltiples (IPREM). A límite máximo de ingresos mensuais para optar á concesión das axudas será de 718,88 €. 12.–PERCEPCIÓN DA AXUDA. Unha vez aprobada a axuda, dende os Servizos Sociais farase entrega á persoa a contía da mesma. Logo de percibir a prestación económica, a persoa beneficiaria, se é o caso, deberá presentar as facturas ou xustificantes de aboamento da cantidade concedida, no prazo máximo de un mes dende a súa percepción. Esta xustificación económica deberá ser entregada ao profesional de referencia e e o incumprimento deste requisito poderá dar lugar á denegación de outra prestación económica con cargo ao Concello. Asimesmo, a incorrecta utilización da axuda para a finalidade coa que foi concedida, poderá ser sancionado coa denegación de calquera solicitude de prestación económica no prazo de un ano. O Concello poderá facilitar outras formas de entrega da axuda á persoa solicitante, co fin de mellorar dita percepción.13.–RÉXIME DE INCOMPATIBLIDADES. Non se concederán axudas destinadas á amortización de débedas contraídas con esta ou outras administracións públicas, nin para o aboamento de servizos prestados por estas, ou que poderían selo, agás que concorran no solicitante circunstancias moi excepcionais que o fagan aconsellable ou necesario. Serán incompatibles coa concesión de axudas para a mesma finalidade doutras administracións públicas.14.–SOLICITUDE DE FONDOS. Por solicitude do Departamento de Servizos Sociais realizarase o correspondente expediente de gastos a xustificar para a execución destas axudas en relación a conta delegada de Servizos Sociais número 2080 0200 4203110000471, o importe das cantidades solicitadas con cargo á aplicación 04001 2317 48000.15.–DEREITOS DAS PERSOAS BENEFICIARIAS. Teñen dereito a percibir a axuda ou prestación económica unha vez concedida a mesma 16.–OBRIGAS DAS PERSOAS BENEFICIARIAS. Unha vez concedida a prestación económica, os beneficiarios deberán: a) Aplicar a prestación á finalidade para a que foi concedida. b) Comunicar os cambios que se produzan con relación ás condicións xerais e/ou rquisitos específicos das prestacións e que poideran dar lugar á modificación ou extinción das mesmas, así como calquera cambio relativo ao enderezo ou a súa residencia habitual. Prestar a debida colaboración e cumprir as condicións da intervención establecida polos Servizos Sociais Municipais. Xustificar mediante documentos, extractos bancarios ou facturas expedidas con ocasión do gasto para a finalidade que motivou a concesión da prestación económica, no prazo de un mes contados a partir da concesión da axuda.17.–INFRACCIÓNS E SANCIÓNS. O réxime de infraccións e sancións será o establecido na Lei 9/2007 de 13 de xuño, de subvencións de Galicia. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obrigación de xustificación, a duplicidade de subvencións para un mesmo concepto, sempre que non sexan complementarias con cargo a créditos de outras administracións públicas, constituirán causa determinante para a revocación da subvención concedida. Igualmente, o falseamento ou ocultación dos datos esixidos nas presentes bases, así como a aplicación da prestación a fins distintos dos previstos, dará lugar á cancelación da subvención e a penalización.18.–PUBLICIDADE DAS AXUDAS CONCEDIDAS. Tendo en conta a natureza e obxecto destas axudas de emerxencia social a persoas sen recursos e en aplicación do previsto sobre o particular nos artigos 18.3. d) da Lei 38/2003, 30 do Rd.887/2006 e 15.2. d) da Lei 9/2007, non será precisa a publicación da súa concesión, toda vez que a mesma estímase contraria ao respecto e salvagarda do honor e a intimidade persoal e familiar das persoas físicas en virtude do establecido na Lei orgánica 1/1982, do 5 de maio, de protección civil do dereito ao honor, á intimidade persoal e á propia imaxe.19.–PROTECCIÓN DE DATOS. En cumprimento do disposto no artigo 5 da Lei orgánica 15/1999, do 13 de decembro, de protección de datos de carácter persoal, infórmaselle que os datos persoais recollidos nesta solicitude incorporaranse a un ficheiro para o seu tratamento, coa finalidade de xestión deste procedemento. Vostede pode exercer os seus dereitos de acceso, rectificación, cancelación e oposicion previsto na lei, mediante escrito dirixido á Concelleira delegada titular da Área de Servizos Sociais como responsable do ficheiro. Ferrol, A concelleira delegada da Área de Servizos Sociais Beatriz Sestayo Doce ANEXO I SOLICITUDE DE EMERXENCIA MUNICIPAL En cumprimento do disposto no artigo 5 da Lei orgánica 15/1999, de protección de datos de carácter persoal, infórmase que os datos persoais recollidos nesta solicitude, incorporaranse a un ficheiro, para o seu tratamento, coa finalidade da xestión deste procedemento. Vostede poderá exercer os seus dereitos de acceso, rectificación, cancelación e oposición previstos na Lei, mediante un escrito dirixido á Concellería de Benestar Social do Concello de Ferrol. Ferrol, O/A SOLICITANTE Asdo.: ILMO. SR. ALCALDE DO EXCMO. CONCELLO DE FERROL ANEXO II FORMULARIO DE BAREMACIÓN SOLICITANTE: Fecha, Sinatura do/da traballador/a social ANEXO III 1.–AUTORIZACIÓN PARA QUE O CONCELLO DE FERROL POIDA SOLICITAR DATOS Á AXENCIA TRIBUTARIA RELATIVOS AO NIVEL DE RENDA (IRPF) ASI COMO Á ADMINISTRACIÓN COMPETENTE RELATIVO AO PATRIMONIO.2.–AUTORIZO QUE SE REALICEN AS VERIFICACIÓNS E AS CONSULTAS A FICHEIROS PÚBLICOS NECESARIOS PARA ACREDITAR OS DATOS DECLARADOS COS QUE CONSTEN EN PODER DAS DISTINTAS ADMINISTRACIÓNS PÚBLICAS COMPETENTES. A) DATOS DA PERSOA SOLICITANTE QUE OUTORGA A AUTORIZACIÓN B) DATOS DOUTROS MEMBROS DA UNIDADE DE CONVIVENCIA DA PERSOA SOLICITANTE CUXOS INGRESOS SON COMPUTABLES Ferrol,